ai4bharat/Pralekha huggingface dataset:
எஃகுத்துறை அமைச்சகம்
தேசிய கனிம வளர்ச்சிக் கழகம்  தொடர்ந்து இரண்டாவது நிதியாண்டில் 41 மில்லியன் டன்னுக்கும் அதிகமாக உற்பத்தி செய்துள்ளது
4ஆம் காலாண்டு மற்றும் மார்ச் மாதம் இரும்புத் தாது உற்பத்தி மிகச் சிறப்பாக பதிவாகியுள்ளது
இந்தியாவின் மிகப்பெரிய இரும்புத் தாது உற்பத்தியாளரான தேசிய கனிம வளர்ச்சிக் கழகம்  தொடர்ந்து இரண்டாவது நிதியாண்டில் 41 மில்லியன் டன்னுக்கும் அதிகமாக இரும்புத் தாது உற்பத்தியைக் செய்துள்ளது. நான்காவது காலாண்டில் 14.29 மில்லியன் டன்னும், 2022-23 நிதியாண்டின் மார்ச் மாதத்தில் 5.6 மில்லியன் டன்னும் இரும்புத் தாதுவை உற்பத்தி செய்து தனது நான்காவது காலாண்டு மற்றும் மார்ச் மாத உற்பத்தியை நிறுவன வரலாற்றில் மிகச் சிறந்ததாக பதிவு செய்துள்ளது.
2022-23 நிதியாண்டில், தேசிய கனிம வளர்ச்சிக் கழகம் 41.22 மில்லியன் டன்களை உற்பத்தி செய்து 38.25 மில்லியன் டன் இரும்புத் தாதுவை விற்பனை செய்துள்ளது. இந்த நிதியாண்டின் நான்காவது காலாண்டில் நிறுவனம் 14.29 மெட்ரிக் டன் உற்பத்தியைப் பதிவுசெய்துள்ளது. இது தொடக்கத்தில் இருந்து எந்த காலாண்டிலும் இல்லாத அதிகபட்ச அளவாகும்.
பனிமூட்டமான காலநிலையைத் தணிக்க பார்வை மேம்பாடு தொழில்நுட்பம், நெரிசலைத் தவிர்க்க சிறப்பு சுரங்க லைனர்கள் மற்றும் தாதுக்களில் ஈரப்பதத்தைக் குறைக்க தண்ணீரை உறிஞ்சும் பாலிமர்கள் ஆகியவற்றைப் பயன்படுத்தி, பருவமழை பாதிப்புகளை சமாளித்து தேசிய கனிம வளர்ச்சிக் கழகம்  இந்த உற்பத்தி மைல்கல்லை எட்டியது. சுரங்கம் தனது உற்பத்தித் திறனை மேலும் அதிகரிப்பதற்கு தொடர் முயற்சிகளை மேற்கொண்டு 2022-23 நிதியாண்டில் அதன் வெளியேற்றும் திறனையும் மேம்படுத்தியுள்ளது.
வலுவான இந்த செயல்திறன் குறித்து கருத்து தெரிவித்த திரு அமிதவ முகர்ஜி  "முன்னெப்போதும் இல்லாத அளவுக்கு மழை பெய்தாலும் 41 மெட்ரிக் டன் இரும்புத் தாது உற்பத்தியைத் தாண்டியது தேசிய கனிம வளர்ச்சிக் கழகத்தின் வலிமை, மீள்தன்மை மற்றும் கனிமப் பாதுகாப்பை உறுதி செய்வதற்கான அசைக்க முடியாத அர்ப்பணிப்பு ஆகியவற்றை உள்ளடக்கியது. நிதியாண்டு 2023 இல் உற்பத்தி, தேசிய கனிம வளர்ச்சிக் கழகத்தின் நிதியாண்டு 2023-24 இல் சரியான வேகத்துடன் நுழைகிறது." என்று தெரிவித்துள்ளார்.
------
AP/JL/KPG
(Visitor Counter : 75
பிரதமர் அலுவலகம்
தடுப்பு மருந்து வழங்கல் நடவடிக்கையின் முன்னேற்றத்தை ஆய்வு செய்வதற்கான உயர்மட்ட கூட்டத்தை பிரதமர் நடத்தினார்
தடுப்பூசி வழங்கலின் வேகம் இவ்வாரத்தில் அதிகரித்துள்ளது குறித்து திருப்தி தெரிவித்த பிரதமர், இதை தொடர்ந்து முன்னெடுத்து செல்வது முக்கியம் என்றார்
எந்தவொரு பகுதியிலும் அதிகரித்து வரும் தொற்றுகளை கண்காணித்து கட்டுப்படுத்துவதற்கான மிக முக்கிய ஆயுதமாக பரிசோதனைகள் இருப்பதால், பரிசோதனைகள் குறைந்து விடாமல் இருப்பதை உறுதி செய்யுங்கள்: பிரதமர்
கோவின் தளம் மூலமாக இந்தியாவுக்கு கிடைத்துள்ள தொழில்நுட்ப நிபுணத்துவத்தைக் கொண்டு விருப்பமுள்ள அனைத்து நாடுகளுக்கும் உதவ முயற்சிகள் மேற்கொள்ளப்பட வேண்டும்
3.77 கோடி டோஸ்கள் கடந்த 6 நாட்களில் வழங்கப்பட்டுள்ளன. மலேசியா, சவுதி அரேபியா மற்றும் கனடாவின் ஒட்டுமொத்த மக்கள் தொகையை விட இது அதிகமாகும்
தடுப்பு மருந்து வழங்கல் நடவடிக்கையின் முன்னேற்றம் மற்றும் நாட்டின் கொவிட் நிலைமையை ஆய்வு செய்வதற்காக மூத்த அதிகாரிகளுடனான கூட்டத்தை பிரதமர் நடத்தினார்.
தடுப்பு மருந்து வழங்கல் நடவடிக்கையின் முன்னேற்றம் குறித்த விரிவான விளக்கத்தை அதிகாரிகள் பிரதமருக்கு அளித்தனர். வயது வாரியாக வழங்கப்பட்டு வரும் தடுப்பு மருந்தின் எண்ணிக்கை குறித்து பிரதமரிடம் எடுத்துரைக்கப்பட்டது. பல்வேறு மாநிலங்களில் சுகாதாரப் பணியாளர்கள், முன்களப் பணியாளர்கள் மற்றும் பொதுமக்களுக்கு வழங்கப்பட்டு வரும் தடுப்பூசிகளின் எண்ணிக்கை குறித்தும் பிரதமரிடம் எடுத்துரைக்கப்பட்டது.
வரும் காலங்களில் தடுப்புமருந்து விநியோகம் மற்றும் உற்பத்தியை அதிகரிக்க எடுக்கப்பட்டு வரும் நடவடிக்கைகள் குறித்து பிரதமரிடம் அதிகாரிகள் விளக்கினர்.
கடந்த 6 நாட்களில் 3.77 கோடி டோஸ்கள் வழங்கப்பட்டுள்ளன என்றும் மலேசியா, சவுதி அரேபியா மற்றும் கனடாவின் ஒட்டுமொத்த மக்கள் தொகையை விட இது அதிகமாகும் என்றும் பிரதமரிடம் தெரிவிக்கப்பட்டது. நாட்டின் 128 மாவட்டங்களில் உள்ள 45 வயதுக்கு மேற்பட்டோரில் 50 சதவீதம் பேருக்கு தடுப்பூசிகள் செலுத்தப்பட்டு விட்டதாகவும், 16 மாவட்டங்களில் உள்ள 45 வயதுக்கு மேற்பட்டோரில் 90 சதவீதம் பேருக்கு தடுப்பூசிகள் செலுத்தப்பட்டு விட்டதாகவும் தெரிவிக்கப்பட்டது. தடுப்பூசி வழங்கலின் வேகம் இவ்வாரத்தில் அதிகரித்துள்ளது குறித்து திருப்தி தெரிவித்த பிரதமர், இதைத் தொடர்ந்து முன்னெடுத்து செல்வது முக்கியம் என்றார்.
தடுப்புமருந்து குறித்து மக்களை சென்றடைவதற்காக புதுமையான முறைகளை ஆராய்ந்து செயல்படுத்த மாநில அரசுகளுடன் அவர்கள் தொடர்பில் இருப்பதாக பிரதமரிடம் அதிகாரிகள் தெரிவித்தனர். இத்தகைய நடவடிக்கைகளில் தொண்டு நிறுவனங்கள் மற்றும் இதர அமைப்புகளை ஈடுபடுத்துவதற்கான தேவை குறித்து பிரதமர் பேசினார்.
எந்தவொரு பகுதியிலும் அதிகரித்து வரும் தொற்றுகளை கண்காணித்து கட்டுப்படுத்துவதற்கான மிக முக்கிய ஆயுதமாக பரிசோதனைகள் இருப்பதால், மாநிலங்களுடன் இணைந்து பணியாற்றி பரிசோதனைகள் குறைந்து விடாமல் இருப்பதை உறுதி செய்யுங்கள் என்று அதிகாரிகளுக்கு பிரதமர் அறிவுறுத்தினார்.
கோவின் தளம் குறித்து சர்வதேச அளவில் அதிகரித்து வரும் ஆர்வம் குறித்து பிரதமரிடம் அதிகாரிகள் கூறினர். கோவின் தளம் மூலமாக இந்தியாவுக்கு கிடைத்துள்ள தொழில்நுட்ப நிபுணத்துவத்தைக் கொண்டு விருப்பமுள்ள அனைத்து நாடுகளுக்கும் உதவ முயற்சிகள் மேற்கொள்ளப்பட வேண்டும் என்று பிரதமர் தெரிவித்தார்.
(
நாடாளுமன்ற விவகாரத்துறை அமைச்சகம்
ஜவஹர் நவோதயா வித்யாலயாக்களுக்கு 2022-23 ஆம் ஆண்டுக்கான 24வது தேசிய நாடாளுமன்றப் போட்டியின் பரிசளிப்பு விழாவுக்கு நாடாளுமன்ற விவகார அமைச்சகம் ஏற்பாடு
ஜவஹர் நவோதயா வித்யாலயாக்களுக்கான 24வது தேசிய இளைஞர் பாராளுமன்றப் போட்டி, 2022-23-யின் பரிசு வழங்கும் விழா, மே 4, வியாழன் அன்று புது தில்லியில் உள்ள நாடாளுமன்ற வளாகத்தில் நடைபெறும்.
நாடாளுமன்ற விவகாரங்கள் மற்றும் கலாச்சார அமைச்சக இணை அமைச்சர் திரு அர்ஜுன் ராம் மேக்வால் விழாவிற்கு தலைமை தாங்கி, போட்டியில் வெற்றி பெற்ற மாணவர்கள் மற்றும் வித்யாலயா பள்ளிகளுக்கு பரிசுகளை வழங்குகிறார்.
ஜவஹர் நவோதயா வித்யாலயாக்களுக்கான 24-வது தேசிய இளைஞர் நாடாளுமன்றப் போட்டியில், முதலிடம் பிடித்த மேற்கு வங்க மாநிலம், நாடியா ஜவஹர் நவோதயா வித்யாலயா  மாணவர்கள் இளைஞர் நாடாளுமன்ற செயல்திறனை மீண்டும் வழங்குவார்கள்.
நாடாளுமன்ற விவகார அமைச்சகம் கடந்த 26 ஆண்டுகளாக ஜவஹர் நவோதயா வித்யாலயாக்களில் இளைஞர் நாடாளுமன்றப் போட்டிகளை நடத்தி வருகிறது. ஜவஹர் நவோதயா வித்யாலயாக்களுக்கான தேசிய இளைஞர் நாடாளுமன்றப் போட்டித் திட்டத்தின் கீழ், இந்தத் தொடரின் 24வது போட்டி 2022-23 ஆம் ஆண்டில் இந்தியா முழுவதும் உள்ள நவோதயா வித்யாலயா சமிதியின் 8 பிராந்தியங்களில் உள்ள 80 வித்யாலயாக்களுக்கு இடையே ஏற்பாடு செய்யப்பட்டது.
போட்டியில் முதலிடம் பிடித்ததற்கான கோப்பை, ஜவஹர் நவோதயா வித்யாலயா, நாடியா, மேற்கு வங்காளத்திற்கு  வழங்கப்படும். 7 வித்தியாலயள்ளளுக்கு பிராந்தியத்தில் முதலிடம் பெற்றதற்காக தகுதிக் கோப்பைகளும் வழங்கப்படும்.
சிறப்பு சேவைகள் மற்றும் கட்டுரைகள்
தொழிலாளர் வருங்கால வைப்புநிதி உறுப்பினர்களின் ஆதார் எண்ணை வைப்பு நிதி கணக்குடன் இணைக்க வேண்டும் - நிறுவன முதலாளிகளுக்கு அரசு உத்தரவு
மத்திய அரசின் சமூக பாதுகாப்புச் சட்டம், பிரிவு 142-ன்படி, தொழிலாளர் வருங்கால வைப்பு நிதியில் உறுப்பினர்களாக உள்ளவர்கள் தங்களது வருங்கால வைப்பு நிதி கணக்கில் இருந்து பணம் எடுத்தல், ஓய்வூதியம் பெறுதல், காப்பீட்டு பலன்களைப் பெற ஆதார் எண்ணை தொழிலாளர் வருங்கால வைப்பு நிதி கணக்குடன் இணைக்க வேண்டும் என மத்திய அரசு உத்தரவிட்டுள்ளது.
இதன்படி, நிறுவன முதலாளிகள் தங்களுடைய ஊழியர்களின் ஆதார் எண்ணை, தொழிலாளர் வருங்கால வைப்பு நிதிக் கணக்குடன் கட்டாயம் இணைக்க வேண்டும். இந்த இணைப்பை மேற்கொள்ள வருங்கால வைப்பு நிதி அலுவலகம் ஆகஸ்ட் 31-ம் தேதி வரை அவகாசம் வழங்கியுள்ளது.
எனவே, அனைத்து நிறுவன முதலாளிகளும் தங்களது ஊழியர்களின் ஆதார் எண்ணை, வருங்கால வைப்பு நிதிக் கணக்குடன் இணைக்க வேண்டும். இந்தக் கால அவகாசத்துக்குள் நிறுவன முதலாளிகள் இப்பணியை செய்து முடிக்க வேண்டும். இதன் மூலம் ஊழியர்களுக்கும், நிறுவன முதலாளிகளுக்கும் தடையில்லா சேவை வழங்க முடியும்.
மேலும், வருங்கால வைப்புக் கணக்குத் தாக்கல் செய்யும் பணியானது, அயல்பணி மூலம் வெளிநபர்களுக்கு வழங்கப்பட்டிருந்தால் அப்பணியை செய்யும் ஒப்பந்ததாரர்கள் விவரத்தை நிறுவன முதலாளிகள் தங்களது இணைய பக்கத்தில் பதிவேற்றம் செய்ய வேண்டும்.
பாரத் கா அம்ருத் மகோத்சவ் திட்டத்தின் கீழ், ஊழியர்கள், மின்னணு முறையில் நாமினேஷன் தாக்கல் செய்வது குறித்து நிறுவன முதலாளிகள் தங்களது ஊழியர்களிடம் விழிப்புணர்வை ஏற்படுத்த வேண்டும். இதற்கான வசதி உறுப்பினர்களின் இணைய பக்கத்தில் வழங்கப்பட்டுள்ளது.
இதன் மூலம், தொழிலாளர் வருங்கால வைப்பு நிதி உறுப்பினர்கள் மற்றும் அவர்களைச் சார்ந்தவர்கள் தங்களுக்கு பண உதவி தேவைப்படும் போது, அவர்களே எளிதாக இபிஎஃப்ஓ நிறுவனத்தின் சேவையை எளிதாகப் பயன்படுத்திக் கொள்ள முடியும்.
இந்தத் தகவல், மண்டல அலுவலக , வருங்கால வைப்பு நிதி ஆணையர்-1 வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
•••••
(Visitor Counter : 64
புள்ளியியல் மற்றும் திட்ட அமலாக்கம் அமைச்சகம்
இந்தியாவில் வேலைவாய்ப்பு நிலவரம் தொடர்பான அறிக்கை வெளியீடு
மத்திய புள்ளியியல் மற்றும் திட்ட அமலாக்க அமைச்சகத்தின் கீழ் செயல்படும் தேசிய புள்ளியியல் நிறுவனம், நமது நாட்டில் உள்ள வேலைவாய்ப்பு நிலவரம் குறித்த அறிக்கையை வெளியிட்டுள்ளது.
கடந்த 2017 செப்டம்பர் மாதம் முதல் 2020 ஜூன் மாதம் வரையிலான காலத்தில், தேர்ந்தெடுக்கப்பட்ட அரசு முகமைகளின் நிர்வாக ஆவணங்களின் அடிப்படையில் இந்த அறிக்கை தயாரிக்கப்பட்டுள்ளது. விரிவான அறிக்கையைக் காண : https://static.pib.gov.in/WriteReadData/userfiles/PIB%20Delhi/NSOPressRel1.pdf
தகவல் மற்றும் ஒலிபரப்பு அமைச்சகம்
53-வது இந்திய சர்வதேச திரைப்படத் திருவிழாவில் 8 அர்ஜென்டின திரைப்படங்கள்
கோவாவில் வரும் 20-ஆம் தேதி முதல் நடைபெற உள்ள 53-வது இந்திய சர்வதேச திரைப்படத் திருவிழாவில் அர்ஜென்டின நாட்டைச் சேர்ந்த தேர்ந்தெடுக்கப்பட்ட 8 திரைப்படங்கள் திரையிடப்பட உள்ளன. ராட்ரிகோ க்வெரெரோ இயக்கத்தில் 2021-ஆம் ஆண்டு வெளிவந்த செவன் டாக்ஸ்  என்ற திரைப்படம் சர்வதேச பிரிவில் உயரிய தங்கமயில் விருதுக்கு பரிந்துரைக்கப்பட்டுள்ளது.
ஆண்ட்ரியா பிராகா இயக்கத்தில் வெளிவந்த செல்ஃப் டிபன்ஸ்  திரைப்படம் அறிமுக இயக்குநரின் சிறந்த படம் என்ற விருதுக்கு பரிந்துரைக்கப்பட்டுள்ளது. இவை தவிர மிஸ் விபார்க் , தி பார்டர்ஸ் ஆஃப் டைம் , தி சப்ஸ்டிடியூட் , ரோப் ஆஃப் ஜெம்ஸ் , இயாமி  ஆகிய அர்ஜென்டின நாட்டு திரைப்படங்களும் திருவிழாவில் திரையிடப்பட உள்ளன.
பாதுகாப்பு அமைச்சகம்
பொதுத்துறை- தனியார் துறை கூட்டணி, இராணுவ உற்பத்திப் புரட்சியை ஏற்படுத்தக்கூடும்: மத்திய அமைச்சர் திரு ராஜ்நாத் சிங்
விரைவாக வளர்ச்சி அடைந்து வரும் சர்வதேச பாதுகாப்புச் சூழலில் ஆயுதப்படைகளின் நவீன மயமாக்கலை உறுதி செய்வதற்காக ஒன்றிணைந்த சூழலை அரசு உருவாக்கியிருப்பதாக மத்திய பாதுகாப்புத்துறை அமைச்சர் திரு. ராஜ்நாத் சிங் கூறியுள்ளார். புதுதில்லியில் இன்று நடைபெற்ற இந்திய ராணுவ உற்பத்தியாளர்கள் சங்கத்தின்  வருடாந்திரக் கூட்டத்தில் பேசிய அவர், உலகம் முழுவதும் உள்ள நாடுகள் தங்களது ராணுவத்தை நவீனமயமாக்குவதில் கவனம் செலுத்துவதாகவும், அதிகரித்துவரும் பாதுகாப்பு விஷயங்கள், எல்லைப் பூசல்கள் போன்றவற்றினால் ராணுவ உபகரணங்களின் தேவை அதிகரித்து வருவதாகவும் கூறினார்.
“குறைந்த செலவில் தரமான அணுகுமுறையுடன் இந்தத் தேவைகளைப் பூர்த்தி செய்யும் திறனை இந்தியா பெற்றுள்ளது. இந்தியா என்று கூறும் போது, பொதுத்துறை, தனியார் துறை, கல்வித் துறை, ஆராய்ச்சி மற்றும் மேம்பாடு ஆகியவற்றைக் குறிப்பிடுகிறோம். அனைவரையும் ஒன்றிணைத்து செயல்படுவதில் நாம் நம்பிக்கை கொண்டுள்ளோம்”, என்று அமைச்சர் குறிப்பிட்டார்.
தேசியப் பாதுகாப்பை வலுப்படுத்துவதுடன் இந்தியாவை ராணுவ ஏற்றுமதியாளராக உருவாக்கும் வகையில் நவீன ரக, உயர்தர, குறைந்த செலவிலான உபகரண உற்பத்தியின் இருப்பிடமாக இந்தியப் பாதுகாப்புத் தொழில்துறை விளங்குவதாக அவர் கூறினார். எதிர்காலத்தை மேம்படுத்தும் நோக்கத்துடன் ‘இந்தியாவில் தயாரிக்கவும்’ மற்றும் 'உலகிற்காக தயாரிக்கவும்’ என்ற அரசின் உறுதித்தன்மையை அவர் மீண்டும் வலியுறுத்தினார். வெண்மைப் புரட்சி மற்றும் பசுமைப் புரட்சியைப் போல பொதுத்துறை – தனியார்துறை கூட்டணி வரும் காலங்களில் இராணுவ உற்பத்திப் புரட்சி என்று அழைக்கப்படும் என்று அவர் நம்பிக்கை தெரிவித்தார்.
உள்ளூர்த் தயாரிப்புகளின் முக்கியத்துவத்தைச் சுட்டிக்காட்டிய திரு. ராஜ்நாத் சிங், பிரதமர் திரு. நரேந்திர மோடியின் தொலைநோக்குப் பார்வைக்கு இணங்க, தற்சார்பு இந்தியா இலக்கை அடையவும், தனியார் துறையின் பங்களிப்பை ஊக்குவிக்கவும் அரசு மேற்கொண்டு வரும் ஏராளமான சீர்திருத்தங்களைப் பட்டியலிட்டார்.
எஸ்ஐடிஎம் சாம்பியன் விருதுகளை நிகழ்ச்சியின் போது திரு. ராஜ்நாத் சிங் வழங்கினார். இது போன்ற முயற்சிகள் பாதுகாப்பு உற்பத்தியில் தன்னிறைவு அடைவதற்கு முக்கியமான பங்களிப்பை வழங்குவதாக அவர் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1758934
-----
(Visitor Counter : 194
மத்திய பணியாளர் தேர்வாணையம்
ஒருங்கிணைந்த மருத்துவசேவைகளுக்கான தேர்வுகள், 2022- இறுதி முடிவுகள் வெளியீடு
மத்திய அரசின் பணியாளர் தேர்வாணையம் 2022-ம் ஆண்டு ஜூலை 17-ந் தேதி நடத்திய ஒருங்கிணைந்த மருத்துவ சேவைகளுக்கான எழுத்து தேர்வு மற்றும் 2023-ம் ஆண்டு ஏப்ரல் மற்றும் மே மாதங்களில் நடத்திய நேர்முக தேர்வு  ஆகியவற்றில் தேர்வானவர்கள் இரண்டு பிரிவுகளின் கீழ் பின்வரும் பணிகளுக்கு நியமிக்கப்படவுள்ளனர்.
பிரிவு-1
மத்திய சுகாதாரத்துறையின் பொதுப்பணி மருத்துவ அதிகாரி
பிரிவு-2
அ) ரயில்வேயில் உதவி மண்டல மருத்துவ அதிகாரி
ஆ) புதுதில்லி நகராட்சி கவுன்சிலில் பொதுப்பணி மருத்துவ அதிகாரி
இ) கிழக்கு, வடக்கு, தெற்கு புதுதில்லி நகராட்சிகளில் பொதுப்பணி
மருத்துவ அதிகாரி
பிரிவு 1-ன் கீழ் 314 பேரும், பிரிவு-2ன் கீழ் 373 பேரும் பணியில் அமர்த்தப்படவுள்ளனர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1929357
இளைஞர் நலன் மற்றும் விளையாட்டு அமைச்சகம்
தேசிய விளையாட்டு கண்காணிப்பாளர் பதிவியிலிருந்து சுஷில் குமார் மற்றும் மேரி சி. கோம் ராஜினாமா
மல்யுத்தம் வீரர் திரு. சுஷில் குமார் மற்றும் குத்து சண்டை வீராங்கனை மேரி சி. கோம் தேசிய விளையாட்டு பார்வையாளர் பொறுப்பில் இருந்து விலகி செய்து உள்ளனர். இரு விளையாட்டு வீரரர்களும் தங்களின் துறைகளில் தொடர்ந்து பங்கேற்று வருவதால், இந்த பொறுப்புகள் தனிப்பட்ட லாபத்தை அடையக்கூடிய சூழ்நிலையை ஏற்படுத்தும் என்று தங்களை கருதக்கூடும் என கருதுவதாக அவர்கள் தங்கள் விலகல் கடிதத்தில் குறிப்பிட்டு உள்ளனர். சிறந்த விளையாட்டு பாரம்பரியங்களை கருத்தில் கொண்டு, வீரர்கள் தங்களின் பதவி விலகல் கடிதத்தை சமர்ப்பித்தனர்.
இவர்களின் பதவி விலக்கில் மத்திய இளைஞர் நலன் மற்றும் விளையாட்டு அமைச்சகம் ஏற்றுக்கொண்டுள்ளது. திரு. சுஷில் குமார் மற்றும் மேரி சி. கோமிற்கு நன்றி தெரிவித்த மத்திய இளைஞர் விவகாரங்கள் மற்றும் விளையாட்டு  துறை இணை அமைச்சர் கர்னல்.  ராஜ்யவர்தன் சிங் ராத்தோர், இருவரின் சிறந்த உட்பார்வை மற்றும் நிபுணத்துவம் மூலம் அரசு தொடர்ந்து பயன் பெறும் என்று தெரிவித்தார். நாட்டில் விளையாட்டு துறை வளர்ச்சி அடைவதில் இந்த விளையாட்டு வீரர்களின் அனுபவம் பெரிய பங்கு வகிக்கும் என்றும் அமைச்சர் கூறினார்.
நுகர்வோர் நலன், உணவு மற்றும் பொது விநியோகம் அமைச்சகம்
காரீப் நெல் கொள்முதல்: 36.13 லட்சம் விவசாயிகளுக்கு ரூ.66135.01 கோடி
நடப்பு காரீப் சந்தை பருவத்தில், கடந்த 7ம் தேதி வரை, 350.29 லட்சம் மெட்ரிக் டன் நெல் கொள்முதல் செய்யப்பட்டுள்ளது. இதற்காக 36.13 லட்சம் விவசாயிகளுக்கு குறைந்தபட்ச ஆதரவு விலையாக ரூ.66135.01 கோடி வழங்கப்பட்டுள்ளது.
நடப்பு காரீப் சந்தை பருவத்தில், உணவு தானியங்களை அரசு தொடர்ந்து கொள்முதல் செய்து வருகிறது. தமிழகம், பஞ்சாப் உட்பட பல மாநிலங்களில் நெல் கொள்முதல் சுமுகமாக நடக்கிறது. கடந்த 7ம் தேதி வரை 350.29 லட்சம் மெட்ரிக் டன் நெல் கொள்முதல் செய்யப்பட்டுள்ளது.
மாநிலங்கள் வேண்டுகோள்படி தமிழகம், கர்நாடகம் உட்பட பல மாநிலங்களில் 48.11 லட்சம் மெட்ரிக் டன் பருப்பு, எண்ணெய் வித்துக்களை ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
கடந்த 7ம் தேதி வரை 1,39,458.85 மெட்ரிக் டன் பாசி பயறு, உளுந்து, நிலக்கடலை, சோயா பீன்ஸ் ஆகியவற்றை 79,201 விவசாயிகளிடமிருந்து ரூ.749.85 கோடிக்கு அரசு கொள்முதல் செய்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1679150
(Visitor Counter : 108
புதிய கொரோனா தொற்றுப் பரவலை சமாளிப்பதில், கடந்த கால அனுபவங்களை பின்பற்றி அவசர உணர்வுடன் செயல்பட வேண்டும் என்று குடியரசு துணைத் தலைவர் திரு. எம். வெங்கய்யா நாயுடு வலியுறுத்தியுள்ளார். முகக் கவசம் அணிதல், சமூக இடைவெளியைப் பின்பற்றுதல், தடுப்பூசி செலுத்திக் கொள்ளுதல், நம்மையும், சமுதாயத்தையும் பாதுகாத்தல் ஆகிய விதிமுறைகளை எல்லா காலத்திலும் பின்பற்ற வேண்டும் என்று அவர் கேட்டுக் கொண்டுள்ளார்.
இந்திய வம்சா வளி அமெரிக்க மருத்துவர்கள் சங்கம் ஏற்பாடு செய்திருந்த 15 ஆவது உலக சுகாதார உச்சிமாநாட்டில் குடியரசு துணைத் தலைவரின் பதிவு செய்யப்பட்ட உரை வெளியிடப்பட்டது. இந்திய வம்சாவளி மருத்துவ நிபுணர்கள் உலகின் எப்பகுதியில் இருந்தாலும், தங்களது இருப்பை சிறப்பாக வெளிப்படுத்தி நாட்டுக்கு பெருமை சேர்த்து வருவதாக அவர் பாராட்டினார். “வசுதைவக் குடும்பகம்” என்னும் மதிப்பை உலகம் முழுவதும் பறைசாற்றி வருவதாக அவர் குறிப்பிட்டார்.
15 வயது முதல் 18 வயதிற்குட்பட்ட பிரிவினருக்கு தடுப்பூசி செலுத்துவது அவசியம் என்று வலியுறுத்திய திரு நாயுடு, பெற்றோர்கள் தங்கள் பதின்பருவ குழந்தைகள் தடுப்பூசி செலுத்திக் கொள்வதை உறுதி செய்ய வேண்டும் என்று கேட்டுக்கொண்டார். தடுப்பூசி செலுத்திக் கொள்ள தயக்கம் காட்டாமல் அனைவரும் ஒத்துழைப்பு நல்கி பெருந்தொற்றுக்கு எதிரான போராட்டத்தில் பங்கேற்க வேண்டும் என்று அவர் வலியுறுத்தினார்.
நகர்ப்புறங்களில் உள்ள மருத்துவ வசதி, கிராமப்புறங்களில் இன்னும் கிடைக்காத நிலை உள்ளது என்று கூறிய குடியரசு துணைத் தலைவர், இதில் உள்ள இடைவெளியை சரிசெய்ய வேண்டும் என்று கேட்டுக் கொண்டார். அண்மையில் அங்கீகரிக்கப்பட்ட கோர்பேவாக்ஸ், கோவோவாக்ஸ் தடுப்பூசிகளை அமெரிக்க அமைப்புடன் சேர்ந்து இந்திய நிறுவனங்கள் தயாரித்துள்ளதை சுட்டிக்காட்டிய அவர், இந்திய-அமெரிக்க சுகாதார ஒத்துழைப்பு நிச்சயம் இரண்டு நாடுகளுக்கு மட்டுமல்லாமல் உலகம் முழுமைக்கும் பயனளிக்கும் என்று அவர் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787619
பிரதமர் அலுவலகம்
அமைப்பு தினத்தை முன்னிட்டு சி.ஆர்.பி.எஃப் வீரர்களுக்கு பிரதமர் வாழ்த்து
மத்திய ரிசர்வ் காவல் படையின்  அமைப்பு தினத்தை முன்னிட்டு அதன் வீரர்களுக்கும், அவர்களின் குடும்பத்தினருக்கும் பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் ட்விட்டர் பதிவில் கூறியிருப்பதாவது:
“சி.ஆர்.பி.எஃப் @crpfindia வீரர்களுக்கும், அவர்களின் குடும்பத்தினருக்கும் அமைப்பு தின நல்வாழ்த்துகள். தனது அசைக்க முடியாத துணிச்சல், பிரத்யேகமான சேவையால் சி.ஆர்.பி.எஃப், தனித்துவம் வாய்ந்த படையாக விளங்குகிறது. பாதுகாப்பு சவால்களை எதிர்கொள்வதாக இருந்தாலும், மனிதாபிமான சேவைகளில் ஈடுபடுவதாக இருந்தாலும் சி.ஆர்.பி.எஃப்-ன் பணி, பாராட்டுக்குரியது.”
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத்தகவல்கள்
கொவிட்-19 தொற்றிலி்ருந்து குணமடையும் விகிதம் 58.67 விழுக்காடாக அதிகரிப்பு
கொவிட் தொற்றால் குணமடைந்தவர்களின் எண்ணிக்கை நோயாளிகளின் எண்ணிக்கையைவிட 1,11,602 அதிகம்
கொவிட்-19 தொற்றால் குணமடைந்தவர்களின் எண்ணிக்கை நோயாளிகளின் எண்ணிக்கையைவிட 1,11,602 அதிகமாகும். இது வரை 3,21,722 நோயாளிகள் குணமடைந்துள்ளனர். குணமடைந்தவர்களின் எண்ணிக்கை தொடர்ந்து, சீராக அதிகரித்து கொண்டே வருகிறது. இன்று, குணமடைந்தோர் எண்ணிக்கை 58.67 சதவீதத்தை எட்டியுள்ளது.
கடந்த 24 மணி நேரத்தில், 12,010 கொவிட்-19 நோயாளிகள் குணமாகியுள்ளனர்.
தற்போது 2,10,120 நோயாளிகள் மருத்துவக் கண்காணிப்பில் இருக்கிறார்கள்.
தற்போது, இந்தியா கொவிட்டை கண்டறியும் 1,047 பரிசோதனைச் சாலைகளை நாட்டுக்கு அர்ப்பணித்துள்ளது. இதில் அரசு பரிசோதனைச் சாலைகள் 760, தனியார் பரிசோதனைச் சாலைகள் 287. கடந்த 24 மணி நேரத்தில் சேர்க்கப்பட்ட 11 புதிய பரிசோதனைச் சாலைகள் அரசால் அமைக்கப்பட்டவை.
நிகழ்நேர பிசிஆர்  அடிப்படையிலான சோதனைச் சாலைகள் – 567 , ட்ரூனேட்  அடிப்படையிலானச் சோதனைச் சாலைகள் – 393 , CBNAAT அடிப்படையிலான சோதனைச் சாலைகள் – 87  ஆகும்.
பரிசோதனை செய்ய வேண்டிய மாதிரிகளின் எண்ணிக்கை அதிகரித்துக் கொண்டே வருகிறது. இதுவரை 83,98,362 பரிசோதனைகள் மேற்கொள்ளப்பட்டுள்ளன. நேற்று மட்டும் 1,70,560 மாதிரிகள் பரிசோதனை செய்யப்பட்டுள்ளன.
கொவிட்-19 தொடர்பான தொழில்நுட்ப சிக்கல்கள், வழிகாட்டுதல்கள் மற்றும் ஆலோசனைகள் குறித்த அனைத்து உண்மையான மற்றும் அண்மைத் தகவல்களுக்கு https://www.mohfw.gov.in/ and @MoHFW_INDIA என்ற இணையதளங்களைத் தவறாமல் பார்க்கவும்.
திறன் மேம்பாடு மற்றும் தொழில் முனைவோர் அமைச்சகம்
ஸ்கில் இந்தியாவின் ‘தேசிய பயிற்சி திருவிழா’ 2021 -ல் 51,000 -க்கும் மேற்பட்ட பயிற்சியாளர்கள் பணியமர்த்தப்பட்டனர்
நாடு முழுவதும் உள்ள 660-க்கும் மேற்பட்ட இடங்களில் தேசிய பயிற்சி திருவிழாவை பயிற்சி தலைமை இயக்குநரகம் மற்றும் தேசிய திறன் வளர்ச்சி கழகம் ஆகியவற்றின் ஆதரவோடு ஸ்கில் இந்தியா நடத்தியது.
மின்சாரம், சில்லரை வர்த்தகம், தொலைதொடர்பு, தகவல் தொழில்நுட்பம்/தகவல் தொழில்நுட்பம் சார்ந்த சேவைகள், மின்னணு மற்றும் வாகன தயாரிப்பு உள்ளிட்ட 30-க்கும் மேற்பட்ட துறைகளில் இருந்து 5000-க்கும் மேற்பட்ட நிறுவனங்கள் கலந்து கொண்ட இந்த திருவிழாவில் 51,991 பயிற்சியாளர்களுக்கு பணி கிடைத்தது.
மேலும், வெல்டர், எலக்ட்ரீசியன், வீட்டு பராமரிப்பு, அழகு கலை, மெக்கானிக் உள்ளிட்ட 500-க்கும் மேற்பட்ட துறைகளில் ஈடுபடுவதற்கான வாய்ப்பு இளைஞர்களுக்கு கிடைத்தது.
இத்திருவிழாவிற்கு இளைஞர்களிடையே மிகப்பெரிய வரவேற்பு கிடைத்ததாகவும், சந்தைக்கு தேவைப்படும் திறன்களை இந்திய இளைஞர்களுக்கு வழங்குவதற்கான நமது உறுதியை இது வெளிப்படுத்தியது என்றும் திறன் வளர்ப்பு மற்றும் தொழில்முனைதல் அமைச்சக செயலாளர் திரு ராஜேஷ் அகர்வால் கூறினார்.
5 முதல் 12-ம் வகுப்பு வரை படித்துள்ள மாணவர்கள், திறன் பயிற்சி சான்றிதழ் பெற்றுள்ளவர்கள், ஐடிஐ மாணவர்கள், பட்டயப் படிப்பு முடித்தவர்கள் மற்றும் பட்டதாரிகள் இந்த பயிற்சி திருவிழாவில் கலந்து கொண்டனர்.
தொழில் பயிற்சியில் நாடு முழுவதும் அதிக பங்கேற்பை ஊக்கப்படுத்துவதற்காக பயிற்சி விதிகளில் குறிப்பிடத்தக்க சீர்திருத்தங்களை மத்திய திறன் வளர்ச்சி மற்றும் தொழில் முனைதல் அமைச்சகம் கொண்டு வந்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761516
-----
(Visitor Counter : 211
தகவல் மற்றும் ஒலிபரப்பு அமைச்சகம்
காசி தமிழ் சங்கமத்தில் நட்பு ரீதியான டேபிள் டென்னிஸ் போட்டியை அமைச்சர் திரு அனுராக் தாக்கூர் தொடங்கி வைத்தார்
காசி தமிழ் சங்கமத்தில் இலக்கியம், கலாச்சாரம், விளையாட்டு மற்றும் இதர துறைகள் மூலம் இரு மாநில கலாச்சாரங்களும் ஒருங்கிணைந்துள்ளதாக மத்திய தகவல் ஒலிபரப்பு, இளைஞர் நலன் மற்றும் விளையாட்டுத்துறை அமைச்சர் திரு அனுராக் சிங் தாக்கூர் கூறியுள்ளார்.
காசி தமிழ் சங்கமத்தில் எட்டு நாட்கள் தொடர்ந்து நடைபெறும் விளையாட்டுப் போட்டிகளின் ஒரு பகுதியாக இன்று நட்பு ரீதியான டேபிள் டென்னிஸ் போட்டியை அவர் தொடங்கி வைத்தார்.
வாரணாசியில் சிக்ரா மைதானத்தின் மேம்பாட்டுப் பணியை திரு அனுராக் சிங் தாக்கூர் ஆய்வு செய்தார். மைதானத்தின் மேம்பாட்டு பணிகளில் மேற்கொள்ளப்பட வேண்டிய மாற்றங்களை அவர் பரிந்துரைத்தார். வாரணாசியில் தகவல் ஒலிபரப்பு அமைச்சகத்தின் பல்வேறு அலுவலகங்களில் இடவசதியை முறைப்படுத்துதல் குறித்து அவர் ஆய்வு செய்தார். காசி விஸ்வநாதர் கோயிலுக்கு சென்று அவர் பிரார்த்தனை செய்தார்.
காசி தமிழ் சங்கமம் நிகழ்ச்சியில் பேசிய திரு அனுராக் சிங் தாக்கூர், இலக்கியம் மற்றும் கலாச்சாரம் தொடர்பாக பல்வேறு நிகழ்ச்சிகள் மற்றும் விளையாட்டு நிகழ்வுகள் அங்கு நடைபெற்று வருவதாகவும், அதுபோன்ற முன்னெடுப்புகள் வடக்கு மற்றும் தெற்கு பிராந்தியங்களை இணைப்பதாகவும் கூறினார். ஆயிரம் ஆண்டுகளுக்கு மேலான வடக்கு மற்றும் தெற்கு பகுதிகளிடையேயான தொடர்பு நமது பழமையான பாரம்பரியத்தை பிரதிபலிப்பதாகவும் தெரிவித்தார்.
பிரதமரின் காசி தமிழ் சங்கமத்தின் முன்னெடுப்புக்கு திரு தாக்கூர் நன்றி தெரிவித்தார். இந்த பிரம்மாண்டமான நிகழ்வின் மூலம் ஒரே பாரதம் - உன்னத பாரதம் என்ற தொலைநோக்குப் பார்வை உணரப்படுவதாகக் கூறினார். விளையாட்டு வீரர்களிடையே உற்சாகம் காணப்படுவதாகக் கூறிய அவர், தமிழ்நாடு மற்றும் உத்தரப்பிரதேச அணிகளிடமும் அது காணப்படுவதாகத் தெரிவித்தார்.
தமிழ்நாட்டு மக்களுக்கு காசி விஸ்வநாதர் கோயிலுக்கு செல்லும் வாய்ப்பு மட்டும் அல்லாமல் அந்த இடத்தின் கலை மற்றும் கலாச்சாரத்தின் அறிமுகம் அவர்களுக்கு கிடைத்துள்ளதாகவும் கூறினார். இது நம் அனைவருக்கும் பெருமை அளிக்கும் விஷயம் என்றும் தெரிவித்தார். தமிழ்நாடு மற்றும் உத்தரப்பிரதேச அணிகளைச் சேர்ந்த வீரர்களுடன் அவர் உரையாடினார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
திரு நிதின் கட்கரி பாரத் புதிய கார் மதிப்பீட்டுத் திட்டத்தை  தொடங்கி வைக்கிறார்
மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு. நிதின் கட்கரி, மிகவும் எதிர்பார்க்கப்பட்ட பாரத் புதிய கார் மதிப்பீட்டுத் திட்டத்தை  ஆகஸ்ட் 22 அன்று தொடங்கி வைக்கிறார். இந்தியாவில் மோட்டார் வாகனங்களின் பாதுகாப்பு தரத்தை 3.5 டன் வரை உயர்த்துவதன் மூலம் சாலை பாதுகாப்பை மேம்படுத்துவதற்கான அரசாங்கத்தின் உறுதிப்பாட்டில் இந்த திட்டம் ஒரு குறிப்பிடத்தக்க முன்னேற்றமாகும்.
சந்தையில் கிடைக்கும் மோட்டார் வாகனங்களின் விபத்து பாதுகாப்பு குறித்த ஒப்பீட்டு மதிப்பீட்டை செய்ய கார் வாடிக்கையாளர்களுக்கு ஒரு கருவியை வழங்குவதை இந்த திட்டம் நோக்கமாகக் கொண்டுள்ளது. இந்த திட்டத்தின் கீழ், கார் உற்பத்தியாளர்கள் தாமாக முன்வந்து ஆட்டோமோட்டிவ் இண்டஸ்ட்ரி ஸ்டாண்டர்ட்  197 இன் படி பரிசோதிக்கப்பட்ட தங்கள் கார்களை வழங்கலாம். சோதனைகளில் காரின் செயல்திறன் அடிப்படையில், மூத்த பயணிகள்  மற்றும் குழந்தை பயணிகள்  ஆகியோருக்கு நட்சத்திர மதிப்பீடுகள் வழங்கப்படும். சாத்தியமான கார் வாடிக்கையாளர்கள் வெவ்வேறு வாகனங்களின் பாதுகாப்பு தரங்களை ஒப்பிட்டு அதற்கேற்ப தங்கள் கொள்முதல்-முடிவை எடுக்க இந்த நட்சத்திர மதிப்பீடுகளைப் பார்க்கலாம்.
வாடிக்கையாளர் தேவைகளுக்கு இணங்க கார் உற்பத்தியாளர்களை ஊக்குவிப்பதன் மூலம் பாதுகாப்பான கார்களுக்கான தேவை அதிகரிக்கும் என்று எதிர்பார்க்கப்படுகிறது. உயர் பாதுகாப்பு தரங்களுடன், இந்திய கார்கள் உலக சந்தையில் சிறப்பாக போட்டியிட முடியும், இது இந்தியாவில் உள்ள கார் உற்பத்தியாளர்களின் ஏற்றுமதி திறனை அதிகரிக்கும். இந்த திட்டம் இந்தியாவில் பாதுகாப்பு முக்கியத்துவம் வாய்ந்த கார் சந்தையை உருவாக்கும் என்று எதிர்பார்க்கப்படுகிறது.